**Informácie o poisťovateľovi**

Obchodné meno: **Poisťovňa Cardif Slovakia a.s.**,

Právna forma: akciová spoločnosť

Sídlo: Plynárenská 7/C, 821 09 Bratislava, Slovenská republika,

IČO: 36 534 978

Zapísaný: OR OS Bratislava I, v odd. Sa, vložka č. 2547/B

predmet činnosti: poisťovacia činnosť v oblasti životného a neživotného poistenia v rozsahu povolení vydaných Národnou bankou Slovenska

Kontakty: tel.: 02/ 5824 0011; fax: 02/ 5824 0019, cardifslovakia@cardif.com, [www.bnpparibascardif.com](http://www.bnpparibascardif.com)

**Poistný produkt**

Poistenie mobilného telekomunikačného zariadenia ( ďalej len „MZ“) pre prípad škody, riadiace sa ustanoveniami poistnej zmluvy a Všeobecných poistných podmienok poistenia mobilného telekomunikačného zariadenia pre prípad škody -ORANGE

**Poistné riziká:**

* Škoda na MZ spôsobená krádežou MZ
* Škoda na MZ spôsobená náhodným poškodením alebo zničením MZ

**Začiatok poistenia, koniec poistenia, poistná doba a zánik poistenia**

* Začiatok poistenia je deň nasledujúci po dni v ktorom bola uzatvorená poistná zmluva alebo podpísaná žiadosť o poistenie MZ, ak sú splnené nasledovné podmienky:
	+ kúpa MZ súčasne s uzatvorením poistnej zmluvy alebo do 9 mesiacov od kúpy MZ,
	+ zaplatenie kúpnej ceny MZ alebo jej časti účtovanej predajcom tovaru,
	+ uzatvorená Zmluva o poskytovaní verejných služieb a zároveň existuje pod zákazníckym číslom prideleným Orange Slovensko, a.s. minimálne jedna aktívna SIM kart
	+ riadne prevzatie MZ od predajcu tovaru.
* Poistná doba je dva roky odo dňa začiatku poistenia
* Poistenie zaniká v prípadoch uvedených v Článku 11 Poistných podmienok.
* Od poistnej zmluvy možno odstúpiť alebo ju ukončiť z dôvodov uvedených v článku 11 Poistných podmienok spôsobom uvedených v článku 16 Poistných podmienok

**Poistné**

Poistné sa platí mesačne za každé poistené MZ a jeho výška je dojednaná v poistnej zmluve. Poistné obdobie je technický mesiac, ktorý sa zhoduje so zúčtovacím obdobím, ktoré má poistník pridelené Podriadeným finančným agentom vo vzťahu k jeho službám. Poistné sa uhrádza na základe údajov uvedených vo faktúre vystavenej Podriadeným finančným agentom na ním poskytované služby, pričom prvé poistné je vo výške alikvótnej časti poistného od vzniku poistenia do prvého dňa nasledujúceho zúčtovacieho obdobia. Splatnosť poistného je súčasne so splatnosťou úhrady za služby a je uvedená vo faktúre. Výška poistného je stanovená v závislosti od kúpnej ceny MZ, a to bez ohľadu na to, či bola táto cena zaplatená v plnej výške alebo iba jej časť účtovaná predajcom MZ.

**Informácia o dôsledkoch nezaplatenia poistného**

Poistenie zanikne tým, že prvé poistné nebolo zaplatené do troch mesiacov odo dňa jeho splatnosti alebo poistné za ďalšie poistné obdobie nebolo zaplatené do jedného mesiaca od doručenia výzvy na zaplatenie. Poisťovateľ má právo na poistné za dobu do zániku poistenia v súlade s ustanovením § 803 ods. 1 Občianskeho zákonníka.

**Nárok na poistné plnenie a jeho výška**

V prípade poistnej udalosti, poisťovateľ poskytuje poistné plnenie poistenému, a to v zmysle a v rozsahu podľa uzatvorenej poistnej zmluvy a v súlade s Poistnými podmienkami, pričom

* V prípade krádeže je poistné plnenie vo výške Časovej ceny MZ[[1]](#footnote-1).
* V prípade náhodného poškodenia je poistné plnenie vo výške primeraných nákladov na opravu poisteného MZ vykonanú servisom, a to maximálne za tri poistné udalosti počas poistnej doby, pričom ale súčet týchto poistných plnení nesmie presiahnuť Časovú cenu MZ1.
* Pokiaľ predpokladané náklady na opravu poškodeného poisteného MZ alebo súčet už vyplateného poistného plnenia podľa predchádzajúceho bodu a predpokladaných nákladov na opravu opätovne poškodeného poisteného MZ prevýši Časovú cenu MZ1, poistený MZ sa považuje za zničený a poistné plnenie je vo výške Časovej ceny MZ1 zníženej o prípadné už vyplatené poistné plnenia.

**Zníženie alebo odmietnutie poistného plnenia**

Poisťovateľ je oprávnený poistné plnenie odmietnuť:

* + 1. ak sa dozvie až po poistnej udalosti, že jej príčinou je skutočnosť, ktorú pre vedome nepravdivé alebo neúplné odpovede nemohol zistiť pri dojednávaní poistenia, a ktorá pre vznik poistenia bola podstatná, alebo
		2. ak poistený pri uplatňovaní si práva na poistné plnenie uvedie vedome nepravdivé alebo účelovo skreslené údaje týkajúce sa vzniku udalosti alebo jej rozsahu alebo podstatné údaje o takejto udalosti zamlčí.

Odmietnutím poistného plnenia podľa tohto bodu poistenie zanikne.

V prípade, že nastane taká poistná udalosť, ku ktorej dôjde následkom užitia omamných látok, alebo liekov v dávkach nezodpovedajúcich lekárskemu predpisu, alebo spôsobená užitím alkoholu, či sústavným alkoholizmom, je poisťovateľ oprávnený poistné plnenie z poistnej zmluvy primerane znížiť, podľa toho aký vplyv mali tieto skutočnosti na vznik poistnej udalosti a rozsah povinnosti plniť.

Ak malo porušenie povinností poisteného z poistnej zmluvy podstatný vplyv na vznik poistnej udalosti alebo na zväčšenie rozsahu poistnej udalosti, je poisťovateľ oprávnený plnenie zo zmluvy znížiť podľa toho, aký vplyv malo toto porušenie na rozsah jeho povinnosti plniť.

**Výluky z poistného plnenia**

Nárok na poistné plnenie nevzniká a poisťovateľ nie je povinný plniť v prípadoch, ak k udalostí dôjde spôsobom alebo za okolností uvedených v Článku 10 Poistných podmienok (Výluky z poistného plnenia).

**Doplnkové administratívne služby, ktoré nie sú zahrnuté v poistnom a poplatky s nimi spojené a spôsob sprístupňovania informácií o ich zmene**

Pri poistení MZ nie sú okrem dojednaného poistného uplatňované žiadne ďalšie poplatky súvisiace s doplnkovými administratívnymi službami.

**Poistná zmluva ani Poistné podmienky neobsahujú ustanovenia, ktoré by umožňovali poisťovateľovi vykonávať zmeny podmienok poistenia bez súhlasu druhej zmluvnej strany.**

**Vybavovanie sťažností**

Poisťovateľ prijíma sťažností podávané písomne a ústne. Sťažnosť sa podáva písomne prostredníctvom e-mailu, faxom alebo prostredníctvom pošty na adresu Poisťovateľa uvedenú v informáciách o poisťovateľa. O sťažnosti podanej ústne sa spíše záznam, ktorý sťažovateľ podpíše, sťažnosť podaná telefonicky bude zaznamenaná a záznam uchovaný. Sťažovateľ musí v sťažnosti uviesť svoje meno, priezvisko, adresu, predmet sťažnosti a čoho sa domáha. Anonymná sťažnosť sa vybavuje iba v tom prípade, ak obsahuje konkrétne údaje, ktoré nasvedčujú, že bol porušený právny predpis. Poisťovateľ sťažnosť posúdi v lehote 30 dní od jej doručenia. V odôvodnených prípadoch môže Poisťovateľ lehotu na vyjadrenie k sťažnosti predĺžiť na 60 dní, pričom v takom prípade sťažovateľovi oznámi dôvody predĺženia lehoty. O spôsobe vybavenia sťažnosti bude sťažovateľ písomne upovedomený. Sťažovateľ sa vždy môže obrátiť so svojou sťažnosťou aj na orgán dohľadu nad poisťovníctvom a finančným sprostredkovaním, ktorým je Národná banka Slovenska.

**Rozhodné právo**

Práva a povinnosti vyplývajúce z uzatvorenej poistnej zmluvy sa spravujú právnym poriadkom SR.

**Údaje o samostatnom finančnom agentovi**

Obchodné meno: K Finance Life, s.r.o.

Adresa sídla: Kalinčiakova 31, 821 04 Bratislava

Zapísaný: v OR OS Bratislava I, v odd. Sro, vo vložke č. 48749/B

IČO: 43 812 554

č.. registrácie v registri NBS v sektore poistenia alebo zaistenia 65374

**Konajúci prostredníctvom podriadeného finančného agenta**

Obchodné meno: Orange Slovensko, a.s.

Adresa sídla: Metodova 8, 821 08 Bratislava

Zapísaný: v OR OS Bratislava I, v odd. Sa, vo vložke č. 1142/B

IČO: 35 697 270

č. registrácie v registri NBS v sektore poistenia alebo zaistenia 133755

**Upozornenie poistníka:**

**Informácie uvedené v tomto formulári neobsahujú úplný rozsah práv a povinností, ktorý poistníkovi vyplýva z uzavretia poistnej zmluvy a nenahrádzajú informačné povinnosti ustanovené všeobecne záväznými právnymi predpismi pri predaji alebo sprostredkovaní poistných produktov.**

1. Časová cena MZ - cena, ktorú malo poistené MZ v okamihu nahlásenia poistnej udalosti. Časová cena MZ sa stanoví tak, že sa od Kúpnej ceny MZ odpočíta amortizácia 1% z Kúpnej ceny MZ za každý začatý mesiac, ktorý uplynul od kúpy MZ po nahlásenie poistnej udalosti. [↑](#footnote-ref-1)